Zitationshinweis: 
Katrin Moeller und Andreas Müller: Transkription der Quellen: Nr. 06, Wolgemod, Catharina, Urgicht Rostock 1560, in: Katrin Moeller / Andreas Müller / Anne Purschwitz: Rostocker Urgichten des 16. Jahrhunderts in Fällen von Zauberei und Hexerei. Digitale Methoden und Lehrkonzepte auf der Testbank (https://opendata.uni-halle.de/handle/1981185920/13873), herausgegeben vom Historischen Datenzentrum Sachsen-Anhalt, Halle 2019, DOI: http://dx.doi.org/10.25673/13770.

Urgicht Catharina Wolgemodesche 1560
p. 52v
Anno (et cetera)  (15)Lx Des Frigdages 
Na der enthoůedinge Johannis
[06-01] 
Qwam Catharina Wolgemodeſche bordich 
van Ha(m)borch vm(m)e ere vndaͤth Thoůerie 
vnd ander(e) důůelſche(n) handel wille(n) vor gerich =
te. welckere dar offentlich bekant hefft wo 
volget Jtem Catharina Wolgemodes hefft 
bekant. dat ße eÿne(n) poth fůl tůges va(n) addere(n) 
vnd slang(en) vnd de ße thom(m) erste(n) vp der roͤſte(n) 
Jn aller důuel name(n)  gebrad(en) hedde. vnd melck dar tho gedan. hedde 
tho gemaket vnd vth beůel eres Ema(n)nes, hedde 
ße dat suluige tho gemakede tůch. der Arnt Pe =
tersche(n) der Hakesche(n) Jn aller duůel name(n) vor 
ere doͤre(n) gegate(n) Dit suluige was daru(m)me 
geſcheͤn Dat der Arnt Peterſche(n) broder hedde 
deſſer Catharine(n) eres ma(n)nes broder vp dem(e) 
Schepe aůer de hant gehowe(n) alßo dat he na 
etlichen tid(en) dar na geſtorůe(n). vnd tho liſſe =
boͤn begrue(n) was 
[06-02] Noch hefft Catharina bekant dat ße ere(n) dů =
ůel Belzebub vnd Schottelwaſcher vnd grape(n) =
waſcher. Dar tho gehabth vnd gedwu(n)g(en) hedde 
dat he moſthe de Engeůerſche de Mollerſchen, 
pinig(en) vnd plag(en). dit was daru(m)me geſchen 
dat ße den molenknecht wechgewißet hedde 
va(n) hir vth der Stadt. den de Bockhorůeſche(n) 
dochter Margareta tho der Ee gerne gehath 
hedde Hir voͤr hedde er de Bockhorues dochter 
j He(m)mede gelauet tho geůe(n)de Oůerſt ße hedde 
Jdt nicht gekreg(en) 
[06-03] Noch bekant, dat ße mit ere(n) důůel wo baůe(n) 
gemelt gebolet vnd fruntſchop gehat hedde 
de suluige was Jn eÿnes Ju(n)g(en) ma(n)nes geſtalt 
alle tidt tho eͤr gekame(n), we(n) he mit eͤr tho ſchaff(n)de 
hadde (et cetera)
p. 53r
[06-04] Noch hefft Catharina bekant, dat de Bockhoͤr =
ueſchen dochter vp eẏn maͤl eren eghene(n) olde =
ren vv guld(en) hemeliche(n) geſtale(n) hedde alßo 
dat ße de Caͤtharina gebed(en), ße mochte Jdt ere(n) 
oldere(n) nicht vormeld(en) dat ße de deff were de 
dat gelt gename(n) hedde Sze wolde Jdt er wol 
belone(n) dat ße er dancke(n) ſcholde, Alßo dat ße 
vp dat mal va(n) de(m) gelde j daler vor eÿn he(m) =
mede vth gegeue(n), dat ße eÿne(n) wantmaker =
geßelle(n) geſchencket hedde vnd dar na em(e) noch 
j ma(n)tel j par Haße(n) vnd j Jope geſchenkht 
Ouerſt de geßelle was dar mit Jn lifflant 
gereißet vnd hette ße ſitten late(n) (et cetera) 
[06-05] Noch hefft ße vngepiniget bekant dat ße der 
Klederßellerſche(n) Anneke(n) it vnder valentin 
Ebel wanede(n)de Im(m) Kelre eẏne(n) blawe(n) rock 
van dem(e) Hecke geſtalen hedde (et cetera) 
[06-06] Noch hefft ße bekant. dat ße In bredowe(n) hůße 
eÿne Criſtalle, welckere de Bredowſche mit 
der Kloppenberges dochter van der Singeler =
ſche(n) Koneke Zy(m)me(n) va(n) der Kropelinſche(n) ßingel 
gehalt hedde, Jn eÿnem(e) spaͤn fůl waters 
gedofft. dar tho were(n) de Predowſche vnd de 
Margeke Gerdes vam(e) Kile pad(en) effte wad =
der tho geword(en) (et cetera) Dit vorgeſch(reuene) hefft Ca =
tharina Wolgemodes ßo van word(en) tho wor =
de(n) Jn Jege(n)werdicheit Her(e)n laůre(n)s Brenden 
vnd Her Bernt Pawels Richteuoged(en) bekant 
Hir vp dit alle Js ße gekame(n) Js de Hechte 
vnd vth der Hechte to rechte vnd ere Js ge =
fraget eÿns twie drie wat ße dar tho ßede 
dar ße Jo tho ßede vnd beſtimt des Hir 
vp gaff ordel vnd recht dat ße noch acht 
edder vorſprake(n) geneth(en) ſcholde Su(n)der(e)n de(n) 
bant daru(m)me lid(en), vnd me ſchal ße vth 
dem(e) dore bring(en) vnd bÿ dem(e) galge(n) Jnth 
fůre werpe(n) vnd vorberne(n) Su(n)der(e)n de 
Her(e)n wolle(n) ße begnad(igen) (et cetera) Hir bÿ geweße(n) 
de Erßame(n) borgere alße Hinrich Holße vn(de) 
Jochen vſtein de Dreÿre (et cetera) 

[06-07] It(e)m noch eyne Beka(n)tenisse edder vthßage der vorgeſet(zten) Catharina (et cetera)
p. 53v
[06-08] Anno (15)lx des ma(n)dages vor Gallj
J(t)em de dogetßa(m)me(n) frowe(n) nomelich de Thewes Kůeſeſche ve =
hoͤterſche vnd Peter Holdebagels ßin frowe vor den Richteuoged(en) 
hebben offentlich bekant Dat ße Jdt beide Jn der froůerie van 
der Catharina wolgemodes alße ße dat hochwerdige Sacrame(n) =
te entfang(en) wolde, můntliche(n) redende angehort hedd(en). dat ße 
to der Engeferſche(n) der Mollerſche(n) geſecht vnd ße ock vm(m)e 
den halß gename(n) vnd geſprake(n) hedde Sze mochte der Mar =
gareta Bockhornes ock ßo doͤn lat(en) alße er geſchege wente 
ße were eres dodes eÿne grote orßake geweße(n) dewile ße ene(n) 
poth bers Jn der Engeferſche(n) hůße gefordert den ße halff vth 
gedru(n)ken, vnd domals Jn dat aůergebleůe(ne) bere den důuel ge =
laden hedde. de de suluige Engeferſche(n) {de wile ße dat ander 
beͤr dat de margareta Bockhornes stan lat(en). vth gedru(n)ke(n) 
hedde} domals alßouort ßo plag(en) moſte. vnd hedde dar bÿ 
her geßecht Sze ſcholde de Bockhornes dochter dar he(n)ne hold(en) 
Dat ße er de Kranckheit mochte wedder beneme(n). vnd tho 
erer ßuͤntheit wedder kame(n) (et cetera)